આ એક પ્રાચીન વિદ્યા છે. સભાપર્વ ૫/૧૦૧માં અશ્વસૂત્ર તથા હસ્તિસૂત્રનો ઉલ્લેખ છે. અશ્વોની ચિકિત્સા માટે એક વિશેષ આયુર્વેદ વિભાગ હતો જે શાલિહોત્રના નામથી પ્રખ્યાત હતો. પુરાણો દ્વારા અશ્વનો સામાન્ય પરિચય, તેની ચાલનકળા, તેના રોગ-ઉપચાર વગેરે વિષયોની વિસ્તૃત જાણકારી આપણને પ્રાપ્ત થઈ શકે છે. અગ્નિપુરાણ અધ્યાય ૨૨૮માં અશ્વચાલનવિદ્યાના પ્રકારોનું વિસ્તૃત વર્ણન છે. અધ્યાય ૨૮૯-૯૦માં અશ્વચિકિત્સાનું વર્ણન છે.